361 



logum Tuorura nominum, ut sciant lectores, quo utantur no- 

 mine Tuo, nam hoc 15) requiret a Te ipsa ars. Hoc decet 

 Te editurum tam splendidum et vere regium opus; addas 

 etiam si placet Tuas descriptiones , ne 16) malevoli in pe- 

 jorem partern Tua interpretentur, et dicant egregie pictorem 

 res suas egisse, Te vero nihil egisse.« — etc. 



En animadversiones meas. 



1) Liceat unice ad me tuendum, et absit invidia verbis, 

 liceat quod ignoras credo, Tibi dicere, totum quantum est 

 Hafniense institutum hoc botanicum coeptum esse et conti- 

 nuari secundum mea consilia. A me selectus est hic quem 

 laudas pictor, me duce pingit. Quaeso noli nimis pronus 

 esse ad contemnendum hunc hominem, quem alii graves viri 

 debent melius nosse, quam Tu potes. 



2) Neque piacent neque displicent, nam Synonyma su- 

 muntur ubi reperiuntur, neque citantur nominis caussa (quod 

 ad cognitionem rei nihil confert et tantum cognitae jam rei 

 ideam in mentem revocat), sed ad clarius declarandum locum 

 libri citandi. 



3) Quidni? nonne possit edi sylloge iconum sine descrip- 

 tionibus, aeque ae descriptiones sine iconibus, quemadmodum 

 tabulae geographicae sine geographia et geographia sine 

 tabulis? 



4) Enim vero promissae sunt descriptiones et edentur 

 post non adeo multos annos, quos ut vivas nec solus opto, 

 caussae autem ob quas ab iconibus descriptiones separantur, 

 declaratae sunt in programmate meo, quod vide dum ante- 

 quam vituperes. 



5) Icones inquam, eduntur nunc primum, rerum ectypae 

 seu formae, succedaneum herbarii, et Meriana, quamdiu hoc 

 tantum agebat, ut rerum formas sisteret, recte, quantumvis 

 foemina, agebat, nam si nomina adjecisset, quid poterant ad 

 rerum cognitionem adferre magis sola et extra systematis 

 nexum? Nos autem Synonyma adjicimus, ut emtores her- 



